Hy onthou dat hulle daardie eerste naweek die fliek The Graduate, waarin hierdie die temalied was, gaan kyk het. Hoe hulle dae daarna die plot bespreek en uitmekaar getrek het.
"… every way you look at it you lose." By die aanhoor van dié woorde wel trane vrylik in sy oë op. Hy voel lus en bal sy vuis en slaan homself tot die bloed loop. Of pluk die stuurwiel en stort die steilte af. Maar hy weet dat hy nie kan nie. Dat hy ’n loser was. En nou nog is. Hy wens hy kan die klok so twintig jaar of wat terugdraai.